SITA
BRATISLAVA – Predseda vlády Igor Matovič (OĽaNO) ponúkol svoju funkciu ministrovi financií Eduardovi Hegerovi (OĽaNO). Z Matoviča sa stane šéf rezortu financií. Oznámil to na dnešnej tlačovej konferencii. Zároveň sa ospravedlnil ľuďom za tri týždne hádok. Doplnil, že berie späť požiadavky na stranu Sloboda a Solidarita (SaS) a Za ľudí. Ocenil, že strana Za ľudí splnila podmienky a Mária Kolíková odstúpila z postu ministerky spravodlivosti a Juraj Šeliga končí vo funkcii podpredsedu parlamentu.
Heger výzvu podľa svojich slov prijíma. Teraz pôjde na predsedníctvo strany Za ľudí, aby požiadal o podporu klub aj stranu. Tiež chce požiadať predsedu SaS Richarda Sulíka o stretnutie s poslaneckým klubom, kde ich chce rovnako požiadať o podporu. "Ak získam podporu, zajtra (v pondelok 29. marca, pozn. SITA) oslovím pani prezidentku so žiadosťou o stretnutie, aby sme sa dohodli na ďalšom postupe," dodal. Podporu poslaneckého klubu hnutia Sme rodina už má.
Predseda Národnej rady SR (NR SR) Boris Kollár (Sme rodina) víta Matovičov krok, ktorým sa ukončí táto kríza v koalícii, "ktorou sme nechtiac traumatizovali celé Slovensko".
Šéf parlamentu verí, že sa zomknú a budú to ťahať spolu ďalej. "Mrzí ma, že sa táto vláda zasekla pre personálne požiadavky a chcem za seba vyhlásiť, že ak by sme mali znova v budúcnosti traumatizovať spoločnosť hádkami pre personálne výmeny, tak by som z tohto miesta chcel povedať, že hnutie Sme rodina sa na tomto zúčastňovať nebude," zdôraznil.
Ak neprídu partneri s návrhmi na pomoc ľuďom, ale opäť budú riešiť personálne veci, "tak sa zbalíme a z takejto vládnej koalície odídeme".
Aj predsedníčka strany Za ľudí Veronika Remišová ocenila "štátnické rozhodnutie Igora Matoviča, ktoré dáva koalícii šancu na nový začiatok." Podľa nej zbytočné konflikty v koalícii škodia Slovensku a počas pandémie sú urážkou občanov bez ohľadu na to, či prebiehajú v parlamente, vo vláde alebo na koaličných radách. "Chcela by som sa všetkým občanom ospravedlniť, že táto kríza trvala tak veľmi dlho," dodala s tým, že jej záleží, aby táto koalícia pokračovala.
REKLAMA
NAJČÍTANEJŠIE
- 30. marca 2021 21:16
Šoféruje kamión, píše blogy a fotí. Mladá Prešovčanka má ešte jeden sen
- 6. apríla 2021 15:16
Čarovné miesta v ČR: V Lichtensteinskej stodole sa zastavil čas
- 13. apríla 2021 11:21
Noc v domčeku v korunách stromov? Zážitok a dobrodružstvo v lese bez elektriny
REKLAMA
TIEŽ BY SA VÁM MOHLO PÁČIŤ
-
Cestovanie Publikované 29. júla 2021
Mlyn z roku 1863 prešiel citlivou rekonštrukciou a dnes víta hostí, ktorí hľadajú absolútny pokoj
-
Zdravie Publikované 28. júla 2021
Svetový deň hepatitídy 2021: Ako sa chrániť pred žltačkou
-
Ekonomika Publikované 30. júla 2021
Pneumatiky Continental pre elektrické vozidlá sa presadzujú na cestách a pretekárskych tratiach
-
Ekonomika Publikované 28. júla 2021
Objem investícií do nehnuteľností na Slovensku sa v 2. kvartáli 2021 vyšplhal na vysoké číslo